
Tlačová správa

Januárové obstarávania vytvorili svojim počtom aj objemom nový štvorročný rekord
Bratislava 14. marca – V januári 2016 vyhlásili investori spolu 1 015 verejných obstarávaní v celkovej hodnote 503 miliónov EUR, čo predstavuje vôbec najvyššie januárové hodnoty za posledné štyri roky, teda za sledované obdobie. Aktivita investorov v ukončovaní obstarávaní bola naopak veľmi nízka a vytvorila nové mesačné štvorročné minimum. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu januára 2016. 
V prvom mesiaci roka 2016 vyhlásili verejní obstarávatelia, obstarávatelia a subjekty, ktorým bola poskytnutá dotácia 1 015 verejných obstarávaní v celkovej hodnote 503 miliónov EUR. To z hľadiska počtu obstarávaní predstavuje v medziročnom porovnaní viac než trojnásobný nárast (204,8 percenta) a z hľadiska objemu vyhlásených zákaziek potom ide o nárast takmer štvorpätinový (78,9 percenta). Súčasne sú obidve tieto hodnoty januárovým rekordom za posledné štyri roky, teda za sledované obdobie (január 2012 – 473 obstarávaní v celkovej hodnote 230 mil. EUR, január 2013 - 634 obstarávaní v celkovej hodnote 454 mil. EUR, január 2014 – 380 obstarávaní v celkovej hodnote 372 mil. EUR, január 2015 – 333 obstarávaní v celkovej hodnote 281 mil. EUR). Najväčšiu zákazku v celkovej hodnote 140 miliónov EUR vyhlásilo v januári 2016 Ministerstvo vnútra Slovenskej republiky na vypracovanie návrhu, vybudovanie a technickú správu systému pre kontrolu a evidenciu dodržiavania pravidiel cestnej premávky technickými prostriedkami Policajného zboru SR v rámci inštitútu objektívnej zodpovednosti. Zo zákaziek, ktoré investori vyhlásili v januári 2016, boli zatiaľ zrušené dve percentá. „To predstavuje jedno percento z celkovej hodnoty zákaziek vyhlásených v januári 2016. “Rast objemu verejných investícií je dobrou správou. Dôjde tak k podpore rastu slovenského HDP, čo bude mať pozitívny vplyv aj na zamestnanosť. Riziko ale vidím v tom, aby boli verejní investori schopní takto veľký objem vyhlásených výberových konaní aj efektívne zrealizovať a dokončiť, t. j. nedochádzalo k zbytočným prieťahom a zdržovaniu,“ uvádza Mário Červenka, riaditeľ OMC Invest. 
Počet a objem vyhlásených verejných obstarávaní

	Zákazky celkom
	Počet
	Objem

	
	počet
	medziročná zmena v %
	objem v mil EUR
	medziročná zmena v %

	2012
	8 916
	
	.
	5 297
	
	.

	2013
	9 919
	(
	+11,2
	8 195
	(
	+54,7

	2014
	8 064
	(
	-18,7
	6 549
	(
	-20,1

	2015
	 7 331
	(
	-9,1
	7 657
	(
	+16,9

	Január 2016
	1 015
	(
	+204,8
	503
	(
	+78,9


Zdroj: Vestník verejného obstarávania, výpočty CEEC Research
Aktivita investorov v ukončovaní verejných obstarávaní bola naopak veľmi nízka a dosiahla svojho mesačného štvorročného minima. V januári 2016 bolo investormi ukončených a konkrétnym firmám zadaných 190 verejných obstarávaní v celkovej hodnote 96 miliónov EUR. Oproti porovnateľnému obdobiu minulého roka tak ide o pokles o 41,4 percenta, respektíve 69,2 percenta. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát. „Investori líniových stavieb s ktorými hlavne spolupracuje naša spoločnosť DOPRAVOPROJEKT, a.s. na projektových prípravách sú žiaľ mnohokrát v ukončovaní obstarávania bezmocní. Celý proces obstarávania sa musí riadiť zákonom o verejnom  obstarávaní a nie je možné veľakrát dodržať  plánované termíny ukončenia obstarávania a podpisu zmluvy s vybratým uchádzačom z procesných dôvodov. Tie sa pri obstarávaní dajú ťažko predpokladať. Preto aj plánovaná realizácia predmetu obstarávania samotnými uchádzačmi  sa mnohokrát  dostáva do problémov z dôvodu nedostatočných kapacít v neplánovanom čase obstarávania alebo aj naopak z prebytočných kapacít, ktoré boli pôvodne plánované na predpokladaný termín obstarávania a ten sa nedodržal. Tento problém veľakrát zamotal situáciu i v našej spoločnosti aj keď disponujeme s najväčšími kapacitami projektových prác na Slovensku,“ hovorí Gabriel KOCZKÁŠ, generálny riaditeľ a predseda predstavenstva DOPRAVOPROJEKT, a.s.
Počet a objem ukončených verejných obstarávaní
	Zákazky celkom
	Počet
	Objem

	
	počet
	medziročná zmena v %
	objem v mil EUR
	medziročná zmena v %

	2012
	7 997
	
	.
	4 231
	
	.

	2013
	8 615
	(
	+7,7
	6 407
	(
	+51,4

	2014
	5 964
	(
	-30,8
	6 503
	(
	+1,5

	2015
	6 065
	(
	+1,7
	4 880
	(
	-25,0

	Jnauár 2016
	190
	(
	-41,4
	96
	(
	-69,2


Zdroj: Vestník verejného obstarávania, výpočty CEEC Research

Najnovšie prognózy vývoja stavebného a projektového trhu nájdete na 
www.ceec.eu

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



